Ekkert Atlantshafsbandalagsríkjanna hefur fullgilt samning um bann við kjarnorkuvopnum sem tók gildi í dag. Á þriðja tug félagasamtaka, auk Biskupsstofu, skora á íslensk stjórnvöld að fullgilda samninginn.
Alls hefur fimmtíu og eitt 51 aðildarríki Sameinuðu þjóðanna fullgilt samninginn sem var samþykktur á ráðstefnu Sameinuðu þjóðanna 2017. Hann bannar notkun, framleiðslu og geymslu kjarnorkuvopna og hvorki má flytja vopnin eða þróa né hóta að beita þeim. Samkvæmt könnun sem ICAN, alþjóðleg samtök um afnám kjarnorkuvopna, létu gera hér á landi fyrr í vetur eru 86 prósent landsmanna hlynnt því að Ísland fullgildi samninginn, en aðeins þrjú prósent vilja það ekki. Beatrice Finn, framkvæmdastjóri ICAN, segir að hættan á að kjarnokuvopnum sé beitt hafi aukist síðustu ár. Því verði NATO-ríkin, þar á meðal Ísland, að bregðast við.
We've seen these last few years how the risk of nuclear weapons used is increasing and we're living in a more unpredictable and threatful world than we did maybe 10 years ago, so I think the Icelandic government needs to step up.
Austurríki, Írland, Mexíkó, Suður-Afríka og Nýja-Sjáland eru meðal þeirra ríkja sem hafa fullgilt samninginn, en ekkert þeirra er í Atlantshafsbandalaginu. Samtökin sem Beatrice fer fyrir hafa barist fyrir því í nokkur ár að NATO-ríkin taki afstöðu, því bandalagið hafi til þessa stutt notkun kjarnorkuvopna og aðildarþjóðirnar viðhaldi því ástandi með þögn sinni. Beatrice segir að stærð ríkja hafi þar lítil áhrif. Þau litlu geti breytt ýmsu í heimsmálunum, eins og í baráttunni fyrir jafnrétti kynjanna.
We've seen that on other issues, such as gender equality for example, even among small countries take very strong position and lead, they are able to influence world politics.
Samningur Sameinuðu þjóðanna um bann við kjarnorkuvopnum tekur gildi í dag. 51 ríki hefur fullgilt samninginn en Ísland er ekki þar á meðal. Aðeins þrjú prósent landsmanna eru hlynnt þeirri stefnu, samkvæmt nýrri könnun. 